cyanic-selkie/wikianc huggingface dataset:
Neu!
(1971-1975) Αρχική σταδιοδρομία
Οι Dinger και Rother είχαν πολύ διαφορετικούς στόχους ως μουσικοί και αυτό επηρέασε πάρα πολύ το τρίτο τους άλμπουμ, Neu! '75. Η πρώτη πλευρά του δίσκου ανήκε στο Rother, περιείχε ambient ήχους που θύμιζαν τον πρώτο δίσκο, αλλά με περισσότερα keyboards. Η δεύτερη πλευρά (και ιδιαίτερα το τραγούδι "Hero") χρεώνεται στον Dinger και θεωρείται από τις μεγαλύτερες επιρροές στην Πανκ σκηνή της Βρετανίας. Ο Dinger, στα φωνητικά, ούρλιαζε με ειρωνεία στίχους πάνω από ένα ηχητικά επεξεργασμένο motorik ρυθμό, με επιθετικές κιθάρες. Επειδή τα δύο βασικά μέλη αδυνατούσαν να παίζουν μόνοι τους όλα τα όργανα στο δίσκο και περισσότερο, σε ζωντανές εμφανίσεις, επιστράτευσαν τη βοήθεια δύο ακόμα μουσικών, το Hans Lampe και τον αδερφό του Dinger, Thomas. Σήμερα, το ''Neu! 75'' θεωρείται από τους πιο ευρείς σε περιεχόμενο δίσκους της μουσικής σκηνής του Krautrock. Αυτό μπορεί να θεωρηθεί επίτευγμα, αλλά ουσιαστικά προκάλεσε τη διεύρυνση του χάσματος ανάμεσα στους Rother και Dinger, και διέσπασε τους θαυμαστές στους, με αποτέλεσμα τη διάλυση του συγκροτήματος αμέσως μετά την κυκλοφορία του δίσκου.
(1975-1984) Αδράνεια ως συγκρότημα
To 1974, ο Rother είχε συνεργαστεί με το γερμανικό ντουέτο Cluster, οι οποίοι έπαιζαν ηλεκτρονική μουσική. Χρησιμοποιώντας το όνομα Harmonia, κυκλοφόρησαν το άλμπουμ Musik von Harmonia. Μετά τη διάλυση των Neu!, κυκλοφόρησαν ακόμα ένα άλμπουμ, το Deluxe, και συνέχισαν να ηχογραφούν με παραγωγό τον Brian Eno. Τα αποτελέσματα αυτών των ηχογραφήσεων δεν κυκλοφόρησαν πριν τη δεκαετία του 1990.
Το τραγούδι των Neu! "Super 16", χρησιμοποιήθηκε στην κλασσική ταινία πολεμικών τεχνών του Jimmy Wang Yu, Master of the Flying Guillotine.
Οι αδελφοί Dinger, μαζί με τον Lampe, δημιούργησαν το γκρουπ La Dusseldorf. Ο David Bowie, σε μια συνέντευξη του σε μουσικό περιοδικό το 1979, δήλωσε ότι επηρεάστηκε από τη μουσική τους.
(1985-1986) Αποτυχημένη επανένωση
Από τον Οκτώβρη του 1985 έως τον Απρίλιο του 1986, οι Dinger και Rother προσπάθησαν να αναγεννήσουν τους Neu! Προσπάθησαν να κάνουν τη μουσική τους πιο εμπορική και πρόσθεσαν περισσότερους ήχους συνθεσάιζερ. Το αποτέλεσμα ήταν κάτι ανάμεσα στον παλιό τους ήχο και αυτόν που είχαν τα δημοφιλή new wave συγκροτήματα της εποχής. Η επανένωση δεν κράτησε αρκετά, καθώς οι προσωπικές και μουσικές διαφορές που είχαν μεταξύ τους ήταν πολύ μεγάλες. Για παράδειγμα, στο τραγούδι "Crazy", ο Rother προσπάθησε να κάνει pop μουσική, ενώ στο "'86 Commercial Trash", ο Dinger έκανε ένα κολάζ από διαλόγους και ηχητικά εφέ που προέρχονταν από διαφημίσεις της εποχής. Από αυτές τις ηχογραφήσεις προέκυψε το Neu! 4 (βλ. παρακάτω).
(Ο Conny Plank πέθανε το 1987. Η σύζυγος και ο γιος του ανέλαβαν το στούντιο ηχογραφήσεων του)
(1987-2000) Διαμάχες
Οι Dinger and Rother δεν συνεργάστηκαν κατά τη διάρκεια της δεκαετίας του 1990. Αυτό ίσως να οφείλεται στο γεγονός ότι ο Dinger κυκλοφόρησε μερικές κακής ποιότητας ηχογραφήσεις των Neu! μέσω της γιαπωνέζικης δισκογραφικής εταιρείας Captain Trip, χωρίς τη συγκατάθεση του Rother.
Το 1995, η ίδια εταιρεία κυκλοφόρησε το ''Neu! 4'', το οποίο περιείχε τις ηχογραφήσεις που είχαν κάνει κατά τη διάρκεια της αποτυχημένης επανασύνδεσης τους, από το the 1985 έως τον Απρίλιο του 1986.
Επίσης, το 1996 κυκλοφόρησε το άλμπουμ Neu! '72 Live! (ηχογραφήθηκε στο Düsseldorf στις 6 Μαΐου 1972). Θεωρείται η χειρότερη τους δουλειά, αλλά είναι αξιοσημείωτη η συμμετοχή του Eberhard Kranemann, ο οποίος είχε συνεργαστεί και με τους Kraftwerk.
To 1999 η εταιρεία Cleopatra Records κυκλοφόρησε "Homage to Neu!", ένα άλμπουμ φόρο τιμής στους Neu!. Περιέχει διασκευές σε τραγούδια τους από καλλιτέχνες όπως οι Autechre, System 7 και Legendary Pink Dots, και ένα νέο τραγούδι από τον Rother που λέγεται "Neutronics 98 (A Tribute To Conny Plank)".
(2001- . . . .) επανέκδοση των άλμπουμ
Ο Rother, ο Dinger και η χήρα του Plank, Christa Fast, έχουν από κοινού τα δικαιώματα του μουσικού καταλόγου των Neu! Οι διαμάχες μεταξύ των Rother και Dinger καθυστέρησαν αρκετά την επανέκδοση των άλμπουμ σε CD. Μέχρι την επανέκδοση τους, το 2001, η εταιρεία 'Germanofon' κυκλοφόρησε παράνομα CD με κακής ποιότητας μεταφορές από τα αρχική LP.
Το 2001, οι Rother και Dinger παραμέρισαν επιτέλους τις διαφορές τους και μπήκαν σε ένα στούντιο ηχογραφήσεων για να μεταφέρουν τα τρία πρώτα, κλασσικά πλέον, άλμπουμ των Neu! σε CD. Χρησιμοποίησαν τις αρχικές κασέτες ηχογράφησης και φημολογείται ότι έκαναν τρεις φορές master το κάθε άλμπουμ μέχρι να καταλήξουν στον ήχο που ήθελαν. Η εταιρεία Astralwerks ανέλαβε τη διανομή, και προκειμένου να τα προωθήσει στους μουσικόφιλους, τοποθέτησε αυτοκόλλητα πάνω στα CD, με διθυράμβους από διάφορους παράγοντες της μουσικής βιομηχανίας, συμπεριλαμβανομένου και του Thom Yorke.
Άλμπουμ
Όλα τα άλμπουμ των Neu! στην εταιρεία Brain Records επανεκδόθηκαν το 2001 σε CD από την εταιρεία Astralwerks. Όλα τα άλμπουμ τους στην εταιρεία Captain Trip Records θα διαγραφούν.
Neu!
Ο πρώτος δίσκος του συγκροτήματος 'Neu!', θεωρείται κλασσικός πλέον και χαρακτηριστικό δείγμα της γερμανικής μουσικής σκηνής krautrock. Ηχογραφήθηκε το Δεκέμβριο του 1971 στο Αμβούργο της Γερμανίας και κυκλοφόρησε το 1972 από της εταιρεία Brain Donor. Επανεκδόθηκε σε CD το 2001 από την εταιρεία Astralwerks.
Περιεχόμενα
Διάρκεια: 45:51
Πλευρά Β'
Επίσης και το Negativland ανήκει στους γνωστότερους τους τίτλους. Ο ήχος είναι σκληρός, μηχανικός και industrial. Όπως και το Hallogallo, έτσι και το Negativland αποτελεί αριστούργημα της Motorik. Ο τελευταίος τίτλος του άλμπουμ, Lieber Honig, είναι συγχρόνως και το περισσότερο πειραματικό. Σε αυτό ακούγεται η φωνή του Dinger.
Επίδραση
Η Motorik όπως βρίσκεται στα Hallogallo και Negativland, επηρέασε αρκετούς καλλιτέχνες όπως π.χ. τον David Bowie στην Τριλογία του Βερολίνου, στην οποία ανήκουν τα άλμπουμ Low και Heroes. Το Hallogallo παίχτηκε πολλές φορές στην ραδιοφωνική εκπομπή του Άγγλου DJ John Peel, γεγονός στο οποίο οφείλεται η διασημότητά του.
Neu! 2
Είναι το δεύτερο άλμπουμ των Neu!. Ηχογραφήθηκε το 1973 στο στούντιο Windrose-Dumont-Time και κυκλοφόρησε από τη Brain Records. Επανεκδόθηκε στις 29 Μαΐου 2001 σε CD από την Astralwerks. Η πρώτη πλευρά περιέχει πρωτότυπες συνθέσεις, ενώ η δεύτερη περιέχει ηχητικά επεξεργασμένες εκδόσεις παλαιότερου υλικού του συγκροτήματος (δεν είχαν χρήματα για περισσότερο χρόνο στο στούντιο).
Περιεχόμενα
Πλευρά 1
Πλευρά 2
Neu! '75
Είναι το τρίτο άλμπουμ των Neu!. Ηχογραφήθηκε το Δεκέμβριο του 1974 και τον Ιανουάριο του 1975 στο στούντιο του Conny Plank και κυκλοφόρησε από τη Brain Records το 1975. Επανεκδόθηκε στις 29 Μαΐου 2001 σε CD από την Astralwerks.
Neu! '72 Live!
Το έκτο άλμπουμ των Neu!. Περιέχει ζωντανές ηχογραφήσεις από πρόβες πριν από μια συναυλία στο Ντύσελντορφ της Γερμανίας στις 6 Μαΐου 1972. Εκδόθηκε το 1996 από την εταιρεία Captain Trip και θεωρείται εκτός "κανονικής" δισκογραφίας των Neu! .
Δείτε επίσης
Κατηγορία:Γερμανικά μουσικά συγκροτήματα Κατηγορία:Proto-punk συγκροτήματα Κατηγορία:Krautrock συγκροτήματα
Χαγιάτ Ταχρίρ αλ-Σαμ
Το Χαγιάτ Ταχρίρ αλ-Σαμ (Αραβικά: هيئة تحرير الشام, μεταγραφή: Hayʼat Taḥrīr al-Shām, μετάφραση "Οργανισμός για την Απελευθέρωση του Λεβάντε") είναι μια δραστήρια μαχητική τζιχαντιστική ομάδα που εμπλέκεται στον Συριακό εμφύλιο πόλεμο. Η ομάδα σχηματίστηκε στις 28 Ιανουαρίου 2017 ως μια συγχώνευση μεταξύ του Τζάμπχατ Φάτεχ αλ-Σαμ (πρώην Μέτωπο αλ-Νούσρα), του Μετώπου Ανσάρ αλ-Ντιν, του Τζαΐς αλ-Σούννα, του Λίουα αλ-Χακ και του Νουρ αλ-Ντιν αλ-Ζένγκι. Μετά την ανακοίνωση, προστέθηκαν και άλλες ομάδες και άτομα. Η συγχώνευση αυτή τη στιγμή είναι υπό τη διεύθυνση του Τζαμπχάτ Φατέχ αλ-Σαμ, αν και η ανώτατη διοίκηση αποτελείται από ηγέτες από άλλες ομάδες. Πολλές ομάδες και άτομα εξαφανίστηκαν από το Χαγιάτ Ταχρίρ αλ-Σαμ, αντιπροσωπεύοντας τα πιο συντηρητικά και τζιχαμτιστικά στοιχεία τους. Επί του παρόντος, αρκετοί αναλυτές και μέσα μαζικής ενημέρωσης εξακολουθούν να αναφέρονται στην ομάδα αυτή με τα προηγούμενα ονόματά της, το Μέτωπο αλ-Νούσρα ή το Τζαμπχάτ Φάτεχ αλ-Σαμ.
Παρά τη συγχώνευση, το Ταχρίρ αλ-Σαμ κατηγορείται ότι εργάζεται ως συριακό παρακλάδι της Αλ-Κάιντα σε συγκεκαλυμμένο επίπεδο. Ωστόσο, το Ταχρίρ αλ-Σαμ αρνήθηκε επισήμως να συμμετάσχει στην Αλ-Κάιντα και δήλωσε σε μια δήλωση ότι η ομάδα είναι "πλήρως ανεξάρτητη και δεν αντιπροσωπεύει κανένα ξένο σώμα ή οργάνωση". Επιπλέον, κάποιες παρατάξεις όπως η Νουρ αλ-Ντιν αλ-Ζενγκί, που ήταν μέρος της συγχώνευσης, υποστηρίχτηκαν κάποτε από τις ΗΠΑ. Έχει επίσης υποστηριχθεί ότι, παρά τον πρόσφατο σχηματισμό του Ταχρίρ αλ-Σαμ, η νέα ομάδα διατηρεί κρυφά έναν θεμελιώδη σύνδεσμο με την Αλ Κάιντα. Η Ρωσία ισχυρίζεται ότι το Ταχρίρ αλ-Σαμ συμμερίζεται το στόχο του Μετώπου Αλ-Νούσρα για να μετατρέψει τη Συρία σε ισλαμικό εμιράτο που θα την διαχειρίζεται η Αλ Κάιντα.
Από την αρχή του 2019 η παράταξη εξαπέλυε επιθέσεις εναντίον της Αντιπολίτευσης και άρχισε να κατακτεί εδάφη της.
Κατηγορία:Συρία Κατηγορία:Ισλαμική τρομοκρατία
Στέλλα Χριστοδούλου
Η Στέλλα Χριστοδούλου (19 Ιουλίου 1991, Αθήνα) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας ως πασαδόρος. Είναι κόρη του παλαίμαχου διεθνή καλαθοσφαιριστή Χρήστου Χριστοδούλου και ανιψιά του επίσης παλαίμαχου διεθνή καλαθοσφαιριστή Φάνη Χριστοδούλου.
Καριέρα
Η Στέλλα Χριστοδούλου έκανε τα πρώτα της βήματα στο χώρο της πετοσφαίρισης στις ακαδημίες της Ένωσης Βύρωνα, στις οποίες βρέθηκε το 2000. Στην ομάδα του Βύρωνα παρέμεινε για επτά χρόνια, καθώς το 2007 αποφάσισε να μεταπηδήσει στον Πανελλήνιο.
Το 2010 αποχώρησε από τον Πανελλήνιο και βρέθηκε πολύ κοντά στον Παναθηναϊκό. Ωστόσο, το ΑΣΕΑΔ δεν ενέκρινε τη μεταγραφή της στον αθηναϊκό σύλλογο, με αποτέλεσμα να μείνει για ένα χρόνο εκτός αγωνιστικής δράσης.
Στις 23 Αυγούστου του 2011 η Στέλλα Χριστοδούλου ανακοινώθηκε επίσημα από τον Ολυμπιακό Πειραιώς, στον οποίο παραμένει μέχρι σήμερα (2023). Αμέσως καθιερώθηκε ως η βασική πασαδόρος των ερυθρολεύκων, και συνέβαλε αποφασιστικά στο πρώτο Πρωτάθλημα στην ιστορία του συλλόγου το 2012-13, αλλά και στην κυριαρχία του Ολυμπιακού στον ελληνικό χώρο τα χρόνια που ακολούθησαν. Η συνεχώς βελτιούμενη απόδοσή της, την έχει πλέον αναδείξει ως μια από τις κορυφαίες Ελληνίδες πασαδόρους στην ιστορία της γυναικείας πετοσφαίρισης. Από το 2012 είναι η αρχηγός της ομάδας και έχει αναδειχθεί πολλές φορές Πολυτιμότερη Παίκτρια αγωνιστικής ημέρας του πρωταθλήματος.
Με την ομάδα του Πειραιά μέχρι την περίοδο 2019-20 είχε κατακτήσει στις εγχώριες διοργανώσεις 8 συνεχόμενα Πρωταθλήματα Ελλάδας και 8 συνεχόμενα Κύπελλα Ελλάδας. Κορυφαία πάντως στιγμή στην καριέρα της αποτελεί το χρυσό μετάλλιο του CEV Τσάλεντζ Κάπ της περιόδου 2017-18, που κατέκτησε με τον Ολυμπιακό Πειραιώς, στο οποίο αναδείχθηκε ως Πολυτιμότερη Παίκτρια (MVP) της διοργάνωσης. Στις επιτυχίες της επίσης περιλαμβάνεται και το Ασημένιο Μετάλλιο στην ίδια διοργάνωση το 2017.
Τον Ιανουάριο του 2021 εξαιτίας της Πανδημίας COVID-19 το Πρωτάθλημα Ελλάδας είχε διακοπεί και υπήρχε αβεβαιότητα στο πότε και εάν θα συνεχιστεί, οπότε ο Ολυμπιακός σεβόμενος τη βιοποριστική ανάγκη των πετοσφαιριστριών του, επέτρεψε σε όσες ήθελαν να συνεχίσουν την αγωνιστική περίοδο σε ομάδες του εξωτερικού. Έτσι η Στέλλα Χριστοδούλου συμφώνησε με τη Μπουγιούκσεχιρ του Αϊδινίου, όπου συνάντησε την συμπαίκτριά της στην Εθνική Ελλάδας Ανθή Βασιλαντωνάκη. Τον Μάιο του 2021 η Στέλλα Χριστοδούλου επέστρεψε στον Πειραιά μαζί με τις Κατερίνα Γιώτα και Σάσκια Χίπε, που είχαν επίσης ξενιτευτεί για τους ίδιους λόγους.
Άννα Πολλάτου
Η Άννα Πολλάτου (Αργοστόλι, 8 Οκτωβρίου 1983 - Βάρδα Ηλείας, 17 Μαΐου 2014) ήταν Ελληνίδα αθλήτρια και ολυμπιονίκης της ρυθμικής γυμναστικής. Ήταν αθλήτρια του Α.Γ.Σ. Επτανήσων Αργοστολίου.
thumb|left|Η ολυμπιακή ομάδα ρυθμικής γυμναστικής του 2000 Ξεκίνησε την ρυθμική γυμναστική το 1988 κι έφτασε στην μεγαλύτερη επιτυχία της με την Εθνική ανσάμπλ με την οποία κατέκτησε το χάλκινο μετάλλιο στο σύνθετο ομαδικό στους Ολυμπιακούς Αγώνες του Σίδνεϊ το 2000. Την προηγούμενη χρονιά το 1999 κατέκτησε το χρυσό μετάλλιο στα τελικά οργάνων και το ασημένιο στο σύνθετο ομαδικό στο Παγκόσμιο πρωτάθλημα της Οζάκα στην Ιαπωνία. Την ίδια χρονιά στο Ευρωπαϊκό πρωτάθλημα της Βουδαπέστης κατέκτησε ένα χρυσό μετάλλιο στο σύνθετο ομαδικό, ένα ασημένιο στο σύνθετο και ένα χάλκινο στις κορύνες. Τα τελευταία χρόνια δούλευε ως προπονήτρια ρυθμικής γυμναστικής σε ένα σύλλογο στα Μέγαρα (Όμιλος Φίλων Αθλητισμού Μεγάρων).
Σκοτώθηκε σε αυτοκινητιστικό δυστύχημα στις 17 Μαΐου 2014 σε ηλικία 30 χρονών στην Ε.Ο. Πατρών-Πύργου έξω από την Βάρδα. Το όνομά της δόθηκε προς τιμήν της στο αεροδρόμιο της Κεφαλονιάς.
Πηγές
Κατηγορία:Έλληνες Ολυμπιονίκες Κατηγορία:Ελληνίδες αθλήτριες της ρυθμικής γυμναστικής
Στέλλα Χριστοδούλου
Διεθνής καριέρα
Η καριέρα της Στέλλας Χριστοδούλου στα Εθνικά συγκροτήματα έχει ξεκινήσει από την Εθνική Νεανίδων με συμμετοχές στα Προκριματικά του Ευρωπαϊκού Νεανίδων 2008, και φυσικά συνεχίστηκε στην Εθνική Γυναικών. Έχει λάβει μέρος στους Μεσογειακούς του 2013 και του 2018, σε προκριματικούς Παγκοσμίων και Ευρωπαϊκών Πρωταθλημάτων, καθώς και σε αγώνες για την Ευρωπαϊκή Λίγκα, στην οποία κατέκτησε με την Εθνική ομάδα δύο χάλκινα μετάλλια στις διοργανώσεις του 2015 και του 2016.
Το 2018 ήταν η αρχηγός της Εθνικής Ελλάδας που κατέκτησε το Ασημένιο μετάλλιο στους Μεσογειακούς Αγώνες της Ταρραγόνας. Τον Αύγουστο του 2019 ήταν η βασική πασαδόρος της εθνικής Ελλάδας στους τελικούς του Ευρωπαϊκού Πρωταθλήματος, στο οποίο η Ελλάδα κατέκτησε την 14η θέση μεταξύ των 32 χωρών που συμμετείχαν.
Τον Μάρτιο του 2022 η Στέλλα Χριστοδούλου μετά από μια πλούσια καριέρα ανακοίνωσε την απόφασή της να αποχωρήσει για προσωπικούς λόγους από την Εθνική Ελλάδας, στην οποία είχε διατελέσει αρχηγός από τον Μάϊο του 2017. Η τελευταία εμφάνιση της αρχηγού στα μπλε έγινε το Καλοκαίρι του 2021 στην τελική φάση του Ευρωπαϊκού πρωταθλήματος στην Φιλιππούπολη της Βουλγαρίας. Τελευταίο της παιχνίδι ήταν αυτό απέναντι στην Γερμανία στις 24 Αυγούστου 2021. Η Στέλλα Χριστοδούλου κατέγραψε περισσότερες από 125 συμμετοχές στη γαλανόλευκη, που την κατατάσσουν στην πρώτη πεντάδα των αθλητριών με τις περισσότερες παρουσίες με το Εθνόσημο.
Διεθνείς Τίτλοι - Διακρίσεις
'''Ευρωπαϊκή Λίγκα '''Μεσογειακοί Αγώνες
Διεθνείς διοργανώσεις
'''CEV (Τσάλεντζ Καπ)
Εθνικά Πρωταθλήματα
'''8 Πρωταθλήματα Ελλάδας
Εθνικά Κύπελλα
'''8 Κύπελλα Ελλάδας
Εξωτερικοί σύνδεσμοι - Πηγές
Κατηγορία:Ελληνίδες αθλήτριες της πετοσφαίρισης Κατηγορία:Πετοσφαιρίστριες της εθνικής Ελλάδος Κατηγορία:Πετοσφαιρίστριες ΟΣΦΠ
Κώστας Καραγιώργης
Ο Κώστας Καραγιώργης (Αθήνα ή Άνδρος, 12 Μαρτίου 1938 - 13 Μαΐου 1989) ήταν Έλληνας ζεν-πρεμιέ, ηθοποιός του κινηματογράφου, του θεάτρου και της τηλεόρασης.
Πτυχιούχος της Παντείου, ήταν, παράλληλα, απόφοιτος της Δραματικής Σχολής του Εθνικού Ωδείου, ενώ σπούδασε και πιάνο. Το 1960 πραγματοποίησε την πρώτη του εμφάνιση στη θεατρική σκηνή. Πήρε μέρος σε πολλές θεατρικές παραστάσεις και κινηματογραφικά έργα, όπως και σε γνωστές τηλεοπτικές σειρές (Εν τούτω νίκα, Κοκορόμυαλη, Δέκατο τρίτο ανακριτικό Γραφείο, Το κανάλι των παρανόμων). Προηγούμενα, είχε διακριθεί ερμηνεύοντας το ρόλο του λοχαγού του ελληνικού στρατού Έκτορα Ψάχου, στο δημοφιλές σίριαλ του Νίκου Φώσκολου Άγνωστος πόλεμος. Ήταν νυμφευμένος με την Στέλλα Λιβανίου, καλλιτέχνιδα του χορού. Πέθανε αιφνίδια και πρόωρα, στις 13 Μαΐου 1989 στο Τορόντο του Καναδά όπου βρισκόταν για επαγγελματική υποχρέωση (καλλιτεχνική περιοδεία με τον Νίκο Παπαναστασίου), από ανακοπή της καρδιάς. Ηθοποιός είναι και ο γιος του, Νίκος Καραγιώργης.
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Πυρηνική έκρηξη
Με τον όρο πυρηνική έκρηξη χαρακτηρίζεται γενικά οποιαδήποτε έκρηξη που προκαλείται από πυρηνική αντίδραση με απελευθέρωση ενέργειας. Η πυρηνική έκρηξη μπορεί να προκληθεί είτε με πυρηνική σχάση είτε με πυρηνική σύντηξη. Στόχος αυτής μπορεί να είναι είτε ειρηνικοί σκοποί, είτε στρατιωτικοί. Οι ειρηνικές πυρηνικές εκρήξεις παραμένουν μέχρι σήμερα υπό αμφισβήτηση χωρίς ιδιαίτερη ανάπτυξη, σε αντίθεση με τις πολεμικές πυρηνικές εκρήξεις που μπορεί να προκληθούν από τα πυρηνικά όπλα.
Η πυρηνική έκρηξη που προκαλείται για παράδειγμα από μία ατομική βόμβα, συνοδεύεται ακαριαία από έναν εκκωφαντικό κρότο και μια φωτεινή (πύρινη) σφαίρα (μπάλα) ιδιαίτερα εκτυφλωτική, με χαρακτηριστικό διπλό παλμό, που μετά, στα πρώτα δευτερόλεπτα προοδευτικά αυξάνει και στη συνέχεια, στα αμέσως επόμενα δευτερόλεπτα, αρχίζει να μειώνεται, δίνοντας τη θέση της σ΄ ένα μανιτάρι νέφους που υψώνεται στην ατμόσφαιρα, ακριβώς λόγω της θερμότητας, αρχικά σε μορφή καμινάδας που καταλήγει σε μορφή αερόστατου, δίνοντας έτσι τη συνολική εικόνα μανιταριού. Στο στάδιο αυτό η ίδια η πύρινη μπάλα έχει πάψει πλέον να είναι ορατή. Στην ουσία η πύρινη μπάλα δεν είναι παρά ο αέρας της περιοχής της έκρηξης που έχει λάβει τεράστια θερμότητα και παράλληλα τεράστια πίεση.
Είδη
Ανάλογα του σημείου της έκρηξης αναφορικά με την επιφάνεια της Γης, η πυρηνική έκρηξη διακρίνεται σε τέσσερα βασικά είδη, ανάλογα των πιθανών θέσεων: α) η έκρηξη που συμβαίνει στον αέρα, β) η έκρηξη που συμβαίνει στην επιφάνεια (ξηράς ή θάλασσας), γ) εκείνη που συμβαίνει υπό την επιφάνεια (ξηράς ή θάλασσας) και δ) η επιχειρούμενη στην πιο εξωτερική στοιβάδα της ατμόσφαιρας, την εξώσφαιρα.
Έκρηξη στον αέρα
"Πυρηνική έκρηξη στον αέρα", καλούμενη και "ατμοσφαιρική έκρηξη", χαρακτηρίζεται εκείνη κατά την οποία η σχηματιζόμενη πύρινη σφαίρα στο μέγιστο μέγεθός της δεν εφάπτεται με την επιφάνεια της Γης ή της θάλασσας. Συνεπώς με τα δεδομένα της ατομικής βόμβας ισχύος ενός μεγατόνου, αυτή η έκρηξη θα πρέπει να συμβεί σε ύψος μεγαλύτερο των 850 μέτρων. Σημείωση: Λέγοντας έκρηξη ισχύος ενός μεγατόνου, χαρακτηρίζεται εκείνη που ισοδυναμεί με έκρηξη κοινού δυναμίτη (TNT) ποσότητας ενός εκατομμυρίου τόνων. Για την πληρέστερη αντίληψη, αν θέλαμε να στοιβάσουμε την ποσότητα αυτή δυναμίτη σ΄ ένα οικόπεδο ενός στρέμματος τότε η ντάνα που θα σχηματιζόταν θα είχε ύψος 750 μέτρα, όσο δηλαδή 30 επταώροφες πολυκατοικίες τοποθετημένες η μία πάνω στην άλλη. Η έκρηξη της ατομικής βόμβας υπολογίζεται σε χιλιάδες τόνους, ή κιλοτόνους ΤΝΤ, ενώ η έκρηξη της υδρογονοβόμβας υπολογίζεται σε εκατομμύρια τόνους ή μεγατόνους ΤΝΤ.
Επίγεια, ή επιφανειακή έκρηξη
Ως επιφανειακή έκρηξη χαρακτηρίζεται εκείνη της οποίας η σχηματιζόμενη πύρινη σφαίρα τέμνεται από την επιφάνεια ξηράς ή θάλασσας. Συνεπώς, κατά την προηγούμενη διάκριση είναι εκείνη που συμβαίνει σε ύψος μικρότερο των 850 μέτρων. Στη κατηγορία αυτή περιλαμβάνεται και εκείνη που συμβαίνει σε μικρό βάθος όπου η πύρινη σφαίρα εξέρχεται της επιφάνειας.
Γενικά η κατηγορία αυτή θεωρείται η πιο "βρώμικη πυρηνική έκρηξη" και η περισσότερο καταστροφική γεγονός που την κάνει περισσότερο επιθυμητή από τους στρατιωτικούς. Ο χαρακτηρισμός "βρώμικη έκρηξη" δεν οφείλεται στο μέγεθος της καταστροφής, αλλά επειδή στα προϊόντα της περιλαμβάνονται διάφορα υλικά εδάφους που έχουν προηγουμένως εξαερωθεί τα οποία και παγιδεύουν ραδιενέργεια καθιστάμενα έτσι ραδιενεργά σωματίδια τα οποία στη συνέχεια πέφτουν στο έδαφος ή τη θάλασσα ως πυρηνική άχνη.
Υπενθυμίζεται ότι η έκρηξη της ατομικής βόμβας στη Χιροσίμα σημειώθηκε σε ύψος 600 μ. από το έδαφος, πάνω από το νοσοκομείο Σίμα της πόλης και ήταν ισχύος 16.000 τόνων ΤΝΤ, ενώ στο Ναγκασάκι η έκρηξη σημειώθηκε σε ύψος 470 μ. από το έδαφος, στη βιομηχανική ζώνη της πόλης και ήταν ισχύος 21.000 τόνων ΤΝΤ.
Υπόγεια ή υποθαλάσσια έκρηξη
Ως "υπόγεια", ή "υποθαλάσσια" (- ή υποβρύχια) έκρηξη χαρακτηρίζεται εκείνη που πραγματοποιείται υπό την επιφάνεια εδάφους ή θάλασσας και της οποίας η πύρινη μπάλα, δηλαδή η λάμψη της, δεν φθάνει στην επιφάνεια. Σε πολλά συγγράμματα φέρονται ως δύο χωριστά είδη εκ του γεγονότος ότι η πυροδότηση της δεύτερης γίνεται από υποβρύχια με άμεση ελευθερία επιλογής σημείου, σε αντίθεση με την πρώτη που απαιτεί ιδιαίτερη εγκατάσταση σε προεπιλεγμένο σημείο (τόπο).
Εξωατμοσφαιρική έκρηξη
Ως εξωατμοσφαιρική έκρηξη χαρακτηρίζεται εκείνη που επιχειρείται σε πολύ μεγάλο υψόμετρο, στην εξωτερική στοιβάδα της ατμόσφαιρας. Η πύρινη μπάλα του είδους αυτού χαρακτηρίζεται ομοίως εξωατμοσφαιρική ή μεγάλου υψομέτρου, ενώ τα προϊόντα της έκρηξης αυτής μπορούν να διατρέξουν ολόκληρο το ημισφαίριο δημιουργώντας οθόνες σέλαος. Η πυροδότηση αυτού του είδους γίνεται από πυραύλους.
Ενέργεια οπλικής πυρηνικής έκρηξης
Η συνολική ενέργεια μιας οπλικής πυρηνικής έκρηξης διακρίνεται βασικά στην ενέργεια αυτής καθεαυτής της έκρηξης και στην ενέργεια ακτινοβολίας η οποία διακρίνεται επιμέρους σε θερμική, ιονίζουσα και υπολειμματική ακτινοβολία. Αναλογικά ως προς τη συνολική ενέργεια αυτές προσδιορίζονται ποσοστιαία ως ακολούθως:
Προϊόντα οπλικής πυρηνικής έκρηξης
Ουσιαστικά τα προϊόντα οπλικής πυρηνικής έκρηξης είναι ατομικά θραύσματα ενός μεγάλου ατομικού πυρήνα που υπόκειται σε σχάση, όπως π.χ. ένας μεγάλος πυρήνας του ουρανίου που διασπάται σε δύο μικρότερους πυρήνες, μαζί με μερικά νετρόνια με ταυτόχρονη απελευθέρωση ενέργειας σε μορφή θερμότητας ( κινητική ενέργεια των πυρήνων) και ακτίνες γάμμα. Εν προκειμένω οι δύο μικρότεροι πυρήνες είναι τα "προϊόντα σχάσης". Τα παραγόμενα προϊόντα σχάσης είναι τα ίδια συχνά ασταθή, καλούμενα ραδιενεργά, λόγω του ότι είναι σχετικά πλούσια νετρονίων για τον ατομικό αριθμό τους, και πολύ σύντομα υφίστανται βήτα διάσπαση, απελευθερώνοντας έτσι πρόσθετη ενέργεια με τη μορφή βήτα σωματιδίων, αντινετρίνα , και πρόσθετες ακτίνες γάμμα. Τα γεγονότα σχάσης αποτελούν έτσι κανονικά (έμμεσες) πηγές βήτα ακτινοβολίας και αντινετρίνα, ακόμη και αν δεν είναι αυτά τα σωματίδια τα ίδια που παράγονται απ 'ευθείας κατά τη σχάση.
Γενικά τα πυρηνικά όπλα χρησιμοποιούν την πυρηνική σχάση είτε ως μερική, είτε ως κύρια πηγή ενέργειας. Ανάλογα με τον σχεδιασμό του όπλου (βόμβας) που θα εκραγεί, η προκαλούμενη ραδιενέργεια ως προϊόν αυτής θα ποικίλει στο ραδιενεργό νέφος που θα σχηματιστεί. Τα άμεσα προϊόντα οπλικής πυρηνικής σχάσης είναι ουσιαστικά τα ίδια με εκείνα από οποιαδήποτε άλλη πηγή σχάσης. Ωστόσο, η πολύ μικρή χρονική κλίμακα αυτής της πυρηνικής αντίδρασης κάνει μια διαφορά στο συγκεκριμένο μείγμα των ισοτόπων που παράγονται από μια ατομική βόμβα.
Για παράδειγμα, το 134 Cs / 137 Cs αναλογία παρέχει μια εύκολη μέθοδο της διάκρισης μεταξύ των προϊόντων στο νέφος από μια βόμβα με τα προϊόντα της σχάσης από έναν αντιδραστήρα ισχύος. Συγκεκριμένα το Cs-134 σχηματίζεται από την πυρηνική σχάση (επειδή xenon -134 είναι σταθερή). Το 134 Cs σχηματίζεται από την ενεργοποίηση νετρονίων του σταθερού 133 Cs η οποία σχηματίζεται από τη διάσπαση των ισοτόπων στην isobar (Α = 133). Έτσι σε μια στιγμιαία κρισιμότητα από τη στιγμή που η ροή νετρονίων γίνεται μηδέν σε πολύ λίγο χρόνο, θα παραμένει μόνο 133 Cs. Ενώ σε μια αφθονία χρόνου σε αντιδραστήρα ισχύος όπου υφίσταται για τη διάσπαση των ισοτόπων στην isobar το σχηματισμένο 133 Cs, μπορεί τότε να μετασχηματίσει το 134 Cs εφόσον ο χρόνος μεταξύ της έναρξης και του τέλους της κρισιμότητας είναι μεγάλος.
Σύμφωνα με το βιβλίο του Jiri Hala η ραδιενέργεια στο μείγμα των προϊόντων της σχάσης σε μια ατομική βόμβα προκαλείται κυρίως από βραχύβια ισότοπα όπως το I-131 και Ba -140. Μετά από τέσσερις μήνες παρατηρούνται Ce -141, Zr -95 / Nb -95, και Sr -89 που αντιπροσωπεύουν το μεγαλύτερο μερίδιο του ραδιενεργού υλικού. Μετά από δύο έως τρία χρόνια, παρατηρούνται Ce -144 / Pr -144, Ru -106 / Rh -106, και Προμήθειο-147 που αποτελούν το μεγαλύτερο μέρος της ραδιενέργειας. Μετά από μερικά χρόνια, η ακτινοβολία κυριαρχείται από στρόντιο-90 και καισίο-137, ενώ κατά την περίοδο μεταξύ 10.000 και ένα εκατομμύριο χρόνια κυριαρχεί το τεχνήτιο -99.
Ζωρζ Μπρακ
Ο Ζωρζ Μπρακ (Georges Braque, 13 Μαΐου 1882 – 31 Αυγούστου 1963) ήταν Γάλλος ζωγράφος, γλύπτης, χαράκτης και σκηνογράφος, από τις ηγεμονικές φυσιογνωμίες της εικαστικής δημιουργίας του 20ού αιώνα και ένας από τους θεμελιωτές του κινήματος του κυβισμού μαζί με τον Πάμπλο Πικάσο.
Βιογραφία
Ο Μπρακ γεννήθηκε στο Αρζαντέιγ του Σεν-ε-Ουάζ (Seine-et-Oise) της Γαλλίας αλλά μεγάλωσε στη Χάβρη, όπου και σπούδασε στην Σχολή Καλών Τεχνών την περίοδο 1897 - 1899. Συνέχισε τις σπουδές του στο Παρίσι και το 1902 παρακολούθησε μαθήματα στην Ακαδημία Humbert, όπου γνωρίστηκε με τον Φράνσις Πικαμπιά.
Τα έργα του
Τα πρώτα έργα του Μπρακ χαρακτηρίζονται ως ιμπρεσιονιστικά αλλά σύντομα το ύφος του δανείζεται στοιχεία και από το κίνημα των φωβιστών, ιδρυτής του οποίου θεωρείται ο Ανρί Ματίς. Το διάστημα 1909-1911, εργάστηκε μαζί με τον Πικάσο πάνω στην ανάπτυξη του κυβισμού. Επιπλέον, ο Μπρακ είναι ο εμπνευστής της τεχνικής των παπιέ κολέ (κολλημένων χαρτιών ή αλλιώς κολάζ), με το έργο του Πιάτο του φαγητού και ποτήρι (1912). Η συνεργασία του με τον Πικάσο έληξε περίπου το 1914.
Κατά την περίοδο του Α' Παγκοσμίου πολέμου, ο Μπρακ πολέμησε και τραυματίστηκε σοβαρά. Μεταπολεμικά, συνέχισε να εκπροσωπεί το κυβιστικό ρεύμα, πάνω σε περισσότερο αφηρημένα στοιχεία, θεμελιώνοντας τον λεγόμενο συνθετικό κυβισμό. Παράλληλα με τη ζωγραφική, τα έργα του περιλαμβάνουν λιθογραφίες, χαρακτικά καθώς και γλυπτά.
Χαρακτηριστικά των έργων του
"Δεν υπάρχει στην τέχνη παρά ένα πράγμα που αξίζει: αυτό που δεν μπορεί να εξηγηθεί", υποστήριζε ο Ζωρζ Μπρακ. Γεωμετρικό λεξιλόγιο, αντιρρεαλιστικά χρώματα, άλλοτε ασκητικά άλλοτε έντονα, σχηματοποίηση των μορφών (άνθρωποι και νεκρές φύσεις με μουσικά όργανα), πολλοί πίνακες με θέμα τα πουλιά, υπαινικτικά, συμβολικά στοιχεία χαρακτηρίζουν την τέχνη ενός μεγάλου δημιουργού που άφησε την τελευταία του πνοή στις 31 Αυγούστου του 1963 στο Παρίσι, σε ηλικία 81 ετών.
Εξωτερικοί σύνδεσμοι
Κατηγορία:Γάλλοι γλύπτες Κατηγορία:Γάλλοι ζωγράφοι Κατηγορία:Καλλιτέχνες του Κυβισμού
Χεμιούνου
Ο Χεμιούνου (fl. 2570 π.Χ.) πιστεύεται ότι είναι ο αρχιτέκτονας της Μεγάλης Πυραμίδας. Ήταν γιος του πρίγκιπα Νεφερμαάτ και της γυναίκας του Ιτέτ, εγγονός του Σνεφρού, και συγγενής του Χέοπα. Είχε τρεις αδελφές και πολλούς αδελφούς.
Στον τάφο του περιγράφεται ως κληρονομικός πρίγκιπας, ανώτατος αξιωματούχος, σφραγιδοφύλακας του βασιλιά της Κάτω Αιγύπτου (jrj-pat HAtj-a xtmw-bjtj) και στο άγαλμά του που βρέθηκε στο σερντάμπ του αποδίδονται στον Χεμιούνου οι τίτλοι: γιος του σώματος του βασιλιά, αρχιδικαστής και βεζίρης, πρεσβύτερος των πέντε του Οίκου του Θωθ (sA nswt n XT=f tAjtj sAb TAtj wr djw pr-DHwtj). Επίσης και ο τίτλος Επόπτης των εργατών, που ισοδυναμεί σήμερα με τον τίτλο του αρχιτέκτονα.
Σαν βεζίρης διαδέχτηκε τον Καναφέρ, θείο του, και τον πατέρα του, Νεφερμαάτ.
Τάφος
Ο τάφος του, G4000, είναι ένας από τους 74 μασταμπάδες στην Νεκρόπολη της Γκίζας, και βρίσκεται κοντά στην Πυραμίδα του Χέοπα. Ανασκάφηκε και μελετήθηκε από τον Γερμανό αιγυπτιολόγο Hermann Josef Junker το 1912 στα πλαίσια αυστριακής-γερμανικής αποστολής της οποίας ηγείτο. Περιέχει ανάγλυφα με τη μορφή του, ενώ κάποιες πλάκες φέρουν χρονολογίες που σχετίζονται με τη βασιλεία του Χέοπα.
Αποτελείται από δύο τμήματα, και η εξωτερική του επικάλυψη ήταν από ασβεστόλιθο της Τούρα. Στοιχεία του περιλαμβάνουν δομικά χαρακτηριστικά που μιμούνται την πρόσοψη παλατιού, κόγχες που μπορούσαν να περιέχουν στήλες, και το μέρος για τις καθημερινές προσφορές για το νεκρό, το οποίο διατηρεί ανάγλυφα με την κλασική εικονογραφία αυτής της τελετουργίας.
Στο ένα τμήμα βρέθηκε ένα άγαλμα του Χεμιούνου από ασβεστόλιθο, σε καθιστή θέση, με το κεφάλι ξεχωριστά από το σώμα και τα μάτια να λείπουν, προφανώς αποτέλεσμα κλοπής τους, καθώς μάλλον ήταν από πολύτιμους λίθους. Τα χαρακτηριστικά του αναπαριστούνται με αξιοσημείωτο ρεαλισμό, και προφανώς ο καλλιτέχνης βασίστηκε στην πραγματική εμφάνιση του Χεμιούνου. Έχει δυναμικό προφίλ, γαμψή μύτη, μεγάλο σωματότυπο και εμφανές το λίπος στην περιοχή του στήθους και της κοιλιάς, σημάδι κοινωνικής επιτυχίας μεταξύ των αρχαίων Αιγυπτίων. Το δεξί του χέρι είναι σφιγμένο και το αριστερό ακουμπάει στο πόδι του.
Η ζωντανή και ρεαλιστική απόδοση έρχεται σε αντίθεση με την εξιδανικευμένη αναπαράσταση του αντρικού σώματος στην παράδοση της βασιλικής αγαλματοποιίας αυτής και μετέπειτα περιόδων, και αποτελεί ένα από τα σπάνια παραδείγματα μη βασιλικών απεικονίσεων από αυτήν την περίοδο.
Το άγαλμα σήμερα βρίσκεται στο Μουσείο Πελιζάουζ στο Χίλντεσχαϊμ της Γερμανίας.
Βιβλιογραφία
Κατηγορία:Αρχαίοι Αιγύπτιοι Κατηγορία:Αιγύπτιοι αρχιτέκτονες
The Very Best of Deep Purple
The Very Best of Deep Purple είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε τον Μάιο του 2000 σε μορφή μονού CD.
Η συλλογή περιέχει τραγούδια τα οποία προέρχονται από τις τρεις πρώτες συνθέσεις των Deep Purple, ηχογραφημένα από το 1968 μέχρι το 1974, όπως και το "Knockin' at your Back Door" από την επανένωση της δεύτερης γραμμής μελών, το 1984.
Η συγκεκριμένη κυκλοφορία αποτέλεσε συνέχεια της συλλογής "Deepest Purple: The Very Best of Deep Purple", η οποία είχε κυκλοφορήσει είκοσι χρόνια νωρίτερα και περιείχε δώδεκα τραγούδια που συμπεριλαμβάνονται εδώ, με την προσθήκη τριών επιπλέον κομματιών.
Η συλλογή σκαρφάλωσε στο # 43 των βρετανικών τσαρτ το 2008, ενώ μπήκε στα ιταλικά τσαρτ το 2013 ωθούμενο από την επιτυχία του "Now What?!".
Τα τραγούδια
1. Hush (South) - 4:26
2. Kentucky Woman (Diamond) - 4:14
3. Black Night (Gillan, Blackmore, Glover, Lord, Paice) - 3:27
5. Child in Time (Gillan, Blackmore, Glover, Lord, Paice) - 10:19
6. Strange Kind of Woman (Gillan, Blackmore, Glover, Lord, Paice) - 4:02
7. Fireball (Gillan, Blackmore, Glover, Lord, Paice) - 3:24
8. Demon's Eye (Gillan, Blackmore, Glover, Lord, Paice) - 5:20
9. Highway Star (Gillan, Blackmore, Glover, Lord, Paice) - 6:09
11. Space Truckin'  (Gillan, Blackmore, Glover, Lord, Paice) - 4:34
12. Woman from Tokyo (Gillan, Blackmore, Glover, Lord, Paice) - 5:49
13. Burn (Coverdale, Blackmore, Hughes, Lord, Paice) - 6:01
14. Stormbringer (Coverdale, Blackmore) - 4:08
15. Knockin' at your Back Door (Gillan, Blackmore, Glover) - 7:07
Θέσεις τσαρτ
The Very Best of Deep Purple (άλμπουμ)
Επίσημη κυκλοφορία: 9 Μαΐου 2000
Τα μέλη των Deep Purple
Οι μουσικοί οι οποίοι έχουν παίξει σε τραγούδια αυτού του δίσκου προέρχονται από τρεις διαφορετικές εποχές του συγκροτήματος, την Mark I (1968-1969), την Mark II (1969-1973, 1984-1989) και την Mark III (1974-1975) και είναι οι εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 2000
Δήμος Παξών
Ο δήμος Παξών είναι δήμος του νομού Κέρκυρας που περιλαμβάνει τα νησιά Παξοί και Αντίπαξοι. Ο δήμος αποτελείται από 4 δημοτικά διαμερίσματα και έχει συνολικό πληθυσμό 2.300 κατοίκους, σύμφωνα με την απογραφή του 2011 (2.438 με βάση την απογραφή του 2001). Έδρα του δήμου είναι ο Γάιος.
Δημοτικά Διαμερίσματα
Ο δήμος αποτελείται από τα παρακάτω δημοτικά διαμερίσματα και οικισμούς: Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στο Δήμο, σύμφωνα με το άρθρο 1,§ 2.24.Β. αυτού.
2019
Με το οριακό 50,35%, ο Σπυρίδων Βλαχόπουλος επανεξελέγη από τον 1ο γύρο στον Δήμο Παξών το 2019.
2010
Ο Σπυρίδων Μπογδάνος επανεξελέγη το 2010 (3η συνεχόμενη θητεία), επικρατώντας του πρώην Δημάρχου Παξών, Θωμά Νικολούζου.
2006
2η συνεχόμενη θητεία για τον Σπυρίδωνα Μπογδάνο, που επικράτησε ξανά(όπως και το 2002), του Γεωργίου Αραβαντινού.
2002
Το 2002, οι υποψήφιοι για τον Δήμο Παξών ήταν 2, οπότε το αποτέλεσμα θα κρίνονταν από τον 1ο γύρο. Ο Σπυρίδων Μπογδάνος εξελέγη νέος Δήμαρχος Παξών με ποσοστό 55,3%.
1998
Ο Θωμάς Νικολούζος οριακά δεν εξελέγη δήμαρχος Παξών από τον 1ο γύρο, αφού συγκέντρωσε το 49,5% των έγκυρων ψηφοδελτίων. Στον 2ο γύρο συγκέντρωσε ποσοστό 58,4% έναντι 41,6% του Σπυρίδωνα Βλαχόπουλου.
Πρύτανις ο Λακεδαιμόνιος
Ο Πρύτανις ήταν βασιλιάς της αρχαίας Σπάρτης.
Ήταν από τον βασιλικό οίκο των Ευρυποντιδών, γιος και διάδοχος του Ευρυπόντος γενάρχη του οίκου, συμβασίλεψε μαζί με τον Λαβώτα των Αγιαδών. Γιος του ήταν ο Πολυδέκτης ο οποίος τον διαδέχτηκε. Ο Πρύτανις μαζί με τον Λαβώτα αντιμετώπισε και νίκησε σε μάχη τους Αργείους και ήταν πρώτη φορά στην ιστορία που βρέθηκαν σε πολεμική αντιπαράθεση Αργείοι και Λακεδαιμόνιοι, αιτία ήταν η προσάρτηση της Κυνουρίας στην Σπάρτη. Η Κυνουρία ήταν μια περιοχή που οι Αργείοι την θεωρούσαν ιστορικά δική τους και ισχυρίζονταν ότι είχε αποικιστή και ονομαστή έτσι από τον Κύνουρα γιο του Περσέα.
Παραπομπές
Κατηγορία:Βασιλείς της αρχαίας Σπάρτης
50000 Κουάοαρ
Ο Κουάοαρ (αγγλικά: Quaoar) (επίσημη ονομασία: 50000 Κουάοαρ, προσωρινή: 2002 LM60) είναι ένα μεγάλο ουράνιο σώμα της Ζώνη του Κάιπερ. Όταν ανακαλύφθηκε το 2002, ήταν το μεγαλύτερο μεταποσειδώνιο αντικείμενο.
Μέγεθος
Στις 4 Μαΐου του 2011 ο Κουάοαρ συσκοτίζεται με ένα αστέρι 16ου μεγέθους, η απόκρυψη αυτή έδειξε ότι έχει μέγεθος περίπου 1.170 χιλιόμετρα και ότι μάλλον έχει επίμηκες σχήμα. Νέα μέτρηση από το διαστημικό τηλεσκόπιο Χέρσελ με αναθεωρημένα στοιχεία έδειξε ότι ο Κουάοαρ έχει διάμετρο 1.070 ± 38 χλμ. και ο δορυφόρος του, Γουέιγοτ, 81 ± 11 χιλιόμετρα. Η μάζα του υπολογίζεται ότι είναι μεταξύ 1,4 ±0,1×1021 κιλά.
Τροχιά
αριστερά|μικρογραφία|Η τροχιά του Κουάοαρ (μπλε) και του [[Πλούτωνας (πλανήτης νάνος)|Πλούτωνα (κόκκινο).]] Η τροχιά του Κουάοαρ είναι σχεδόν κυκλική με μέση απόσταση από τον Ήλιο 6,5 δισεκατομμύρια χιλιόμετρα (43,4 ΑΜ). Το αφήλιό του βρίσκεται 6,7 δισεκατομμύρια χιλιόμετρα (45,1 ΑΜ) ενώ το περιήλιό του είναι 6,2 δισεκατομμύρια χιλιόμετρα (41,7 ΑΜ) από τον Ήλιο. Η περιφορά του διαρκεί 286 γήινα χρόνια. Προς το παρόν είναι το πιο κοντινό μεγάλο αντικείμενο στον Πλούτωνα. Το 2008 ο Κουάοαρ βρισκόταν σε απόσταση 14 ΑΜ (~2000 εκατομμύρια χιλιόμετρα) από τον Πλούτωνα.
Φυσικά χαρακτηριστικά
Ο Κουάοαρ είναι ένα μετρίως κόκκινο αντικείμενο και πιστεύεται ότι αποτελείται πέτρωμα και πάγο. Πιστεύεται ότι πρόσφατα η θερμοκρασία έφτασε στους -160 °C. Αυτό είχε ως συνέπεια τη δημιουργία κρυσταλλικού πάγου. . Επίσης υπάρχουν ίχνη (5% του υπέρυθου φάσματος) στερεού μεθανίου και στερεού αιθανίου, τα οποία δημιουργούν ένα εκρηκτικό πάγο.
Δορυφόρος
Στις 22 Φεβρουαρίου του 2007 ανακαλύφθηκε ένας δορυφόρος του Κουάοαρ, ο οποίος πήρε το όνομα Γουέιγοτ το 2009 και υπολογίζεται ότι έχει διάμετρο περίπου 80 χιλιομέτρων. Περιφέρεται σε απόσταση 14.500 χιλιομέτρων από τον Κουάοαρ με περίοδο περίπου 12 ημέρες. Η προσωρινή του ονομασία ήταν S/2007 (50000) 1.
Δακτύλιοι
Ερευνητές με τη βοήθεια του Μεγάλου Τηλεσκοπίου των Καναρίων στη Λα Πάλμα ανακάλυψαν το 2023 ότι υπάρχει ένα σύστημα δακτυλίων γύρω από τον νάνο πλανήτη Κουάοαρ. Οι μικροί και αχνοί δακτύλιοι του Κουάοαρ είναι μοναδικοί, γιατί βρίσκονται σε τροχιά γύρω του σε πολύ μεγαλύτερη απόσταση σε σχέση με τους δακτυλίους γύρω από τον Κρόνο. Οι δακτύλιοι στον Κουάοαρ απέχουν 4.100 χιλιόμετρα από το κέντρο του πλανήτη.
Εξωτερικοί σύνδεσμοι
Κουάοαρ Κουαοαρ
Μπόμπι Λάσλεϊ
Ο Φράνκλιν Ρομπέρτο "Μπόμπι" Λάσλεϊ (Franklin Robert "Bobby" Lashley, 16 Ιουλίου 1976) είναι Αμερικανός αθλητής μεικτών πολεμικών τεχνών, ηθοποιός και πρώην ερασιτέχνης και επαγγελματίας παλαιστής.
Ερασιτεχνική πάλη
Ο Λάσλεϊ ξεκίνησε να ασχολείται με τις πολεμικές τέχνες από νεαρή ηλικία. Καταξιώθηκε στην ερασιτεχνική πάλη, με αρκετά μετάλλια και άλλες διακρίσεις, στις Ηνωμένες Πολιτείες. Μετά το 1998 κατετάγη στον αμερικανικό στρατό, όμως δεν παράτησε την πάλη. Το 2003, στην διάρκεια της προετοιμασίας του, για τους Ολυμπιακούς Αγώνες της Αθήνας που έγιναν το 2004, τραυματίστηκε σοβαρά.
Επαγγελματική πάλη
Το 2004, μετά το πέρας του τραυματισμού του, άρχισε να μαθαίνει τα μυστικά του κατς. Την ίδια χρονιά υπέγραψε συμβόλαιο με το WWE, που για τον επόμενο χρόνο, εμφανιζόταν σε θυγατρικές του εταιρείες.
Το 2005 προωθήθηκε στο κύριο ρόστερ. Στην παρουσία του εκεί, κατέκτησε μια φορά το Πρωτάθλημα Ηνωμένων Πολιτειών WWE και δύο φορές το Παγκόσμιο Πρωτάθλημα ECW. Όσο ήταν στο ECW, του δόθηκε η ευκαιρία να συμμετέχει σε σεναριακή αντιπαλότητα με τον ιδιοκτήτη του WWE, Βινς Μακμάν. Έπειτα, έφθασε να διεκδικεί το κορυφαίο τίτλο, το Πρωτάθλημα WWE, όμως δεν το κατέκτησε ποτέ. Ενώ φαινόταν πως το WWE υπολόγιζε στον Μπόμπι Λάσλεϊ, η συνεργασία τους λύθηκε το 2008 μετά απο τραυματισμό του παλαιστή.
Στην συνέχεια πέρασε από εταιρείες του Μεξικού, της Ιαπωνίας και από το TNA, για λίγο διάστημα. Το 2014 έκανε την επιστροφή στο κατς, υπογράφοντας συμβόλαιο με το TNA. Έπειτα, κατέκτησε το Παγκόσμιο Πρωτάθλημα Βαρέων Βαρών TNA.
Μεικτές Πολεμικές τέχνες
Από το 2008 ξεκίνησε την ενασχόλησή του με τις μεικτές πολεμικές τέχνες. Το 2010, αγωνίστηκε για το Strikeforce, μια από τις μεγαλύτερες εταιρείες του είδους παγκοσμίως. Το ρεκόρ του μέχρι τις 6 Μαΐου 2012, ήταν 7 νίκες, 2 ήττες.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
Μονεμβασιά (ναρκοθέτις)
Μονεμβασιά (Ναρκοθέτις)
Σιδηρά Ναρκοθέτις
Ιδίου τύπου και τα ‘Αιγιαλεία Ι’ και ‘Ναυπλία ΙΙ’. Αγοράστηκε το 1881 από την Αγγλία.
Συμμετείχε στον πόλεμο του 1897 και στους Βαλκανικούς (1912-1913) για την πόντιση και ανέλκυση ναρκών.
Παροπλίστηκε κατά το 1924.
Παραπομπές
Κατηγορία:Ελληνικές Ναρκοθέτιδες
Αλέκος Κασσαβέτης
Ο Αλέκος Κασσαβέτης ήταν Ελληνικής καταγωγής, Αιγυπτιώτης πρωταθλητής της αντισφαίρισης, με νίκες στα πρωταθλήματα Ελλάδας, Αιγύπτου και Αυστραλίας. Ήταν αθλητής της Αθλητικής Ένωσις Ελλήνων Αλεξανδρείας.
Στο Πανελλήνιο Πρωτάθλημα Επιτραπέζιας Αντισφαίρισης ήταν φιναλίστ το 1950 όταν κι έχασε από τον Γρηγόρη Λεβέντη με (3-0) 21-14, 21-9, 21-9. Πρωταθλητής Αλεξάνδρειας το 1948 και μετέπειτα πολλές φορές της Νέας Νότιας Ουαλίας όταν και εγκαταστάθηκε αργότερα μόνιμα στο Σίδνεϊ.
Το 1939 συμμετείχε με την εθνική ομάδα της Ελλάδας στο Παγκόσμιο κύπελλο του Καΐρου.
Στην Αλεξάνδρεια διοργανωνόταν προς τιμήν του το κύπελλο Κασσαβέτη
Σφαγές κεντροδυτικής Μακεδονίας Οκτωβρίου 1941
Οι σφαγές του Οκτωβρίου 1941 αφορούν σε εγκληματικές επιδρομές των γερμανών κατακτητών, οι οποίες εκδηλώθηκαν σε περιοχές της κεντροδυτικής Μακεδονίας κατά το χρονικό διάστημα από τις 17 έως και 25 Οκτωβρίου του 1941, πρώτου έτους της κατοχής. Με τις ενέργειες αυτές, έχοντας σαν πρόσχημα τη δράση τοπικών αντιστασιακών ομάδων, ο γερμανικός στρατός επιχείρησε να κάμψει το φρόνημα του πληθυσμού, ενόψει και της πρώτης επετείου της κήρυξης του Ελληνοιταλικού Πολέμου (28 Οκτωβρίου 1940).
Οι σφαγές
Από τις 17 Οκτωβρίου και για τρεις συνεχόμενες ημέρες χτυπήθηκε η περιοχή Νιγρίτας του νομού Σερρών, με δολοφονίες κατοίκων των χωριών Κερδύλλια και Καλόκαστρο. Τα θύματα, πριν δολοφονηθούν, υποχρεώθηκαν να σκάψουν μόνοι τους (ομαδικούς) τάφους τους. Τα ξημερώματα της 24 Οκτωβρίου, οι ναζί προσέβαλλαν την περιφέρεια Πτολεμαΐδας του νομού Κοζάνης, εκτελώντας στην πλατεία του χωριού Μεσόβουνο, συνολικά 165 άνδρες. Την επόμενη μέρα, επέδραμαν σε χωριά του νομού Κιλκίς, αφήνοντας και εκεί πίσω τους πολλά πτώματα αθώων αμάχων. Σαν αιτία της νέας αυτής μαζικής δολοφονίας, ισχυρίσθηκαν την ύπαρξη της ανταρτικής ομάδας "Αθανάσιος Διάκος". Είχε προηγηθεί, στις 10 Οκτωβρίου 1941, το πρώτο διάγγελμα του ΕΑΜ προς τον ελληνικό λαό, καλώντας τον σε αντίσταση για την αποτίναξη του ξενικού ζυγού.
Νίκολα Τέσλα
Ο Νίκολα Τέσλα (σερβι­κά: Никола Тесла, Nikola Tesla, 10 Ιουλίου 1856 - 7 Ιανουαρίου 1943) ήταν Σέρβος εφευρέτης και μηχανικός. Ανακάλυψε και κατοχύρωσε με δίπλωμα ευρεσιτεχνίας το περιστρεφόμενο μαγνητικό πεδίο, τη βάση των περισσότερων μηχανών εναλλασσόμενου ρεύματος. Ανέπτυξε επίσης το τριφασικό σύστημα μετάδοσης της ηλεκτρικής ενέργειας. Το 1891 εφηύρε το πηνίο Τέσλα, ένα επαγωγικό πηνίο που χρησιμοποιείται ευρέως στην τεχνολογία ραδιοφώνου.
Βίος
Γεννήθηκε στο Σμίλιαν στην περιοχή Λίκα της σημερινής Κροατίας, το οποίο ανήκε στη Σερβική κοινότητα της τότε Αυστριακής Αυτοκρατορίας. Ο πατέρας του ήταν ο ορθόδοξος ιερέας του χωριού Σμίλιαν, Μιλούτιν Τέσλα (1819-1879), η μητέρα του ήταν η Γκεοργκίνα-Τζούκα Μάντιτς (1822-1892), κόρη ιερέα, ενώ και τα αδέρφια της ήταν μέλη του κλήρου της χώρας. Ο ένας ήταν ο Μητροπολίτης Νίκολα Μάντιτς και ο άλλος ο μοναχός Πέταρ Μάντιτς. Το όνομα Τέσλα δηλώνει το μικρό τσεκούρι με λεπίδα σε ορθή γωνία προς τη λαβή, ωστόσο, χρησιμοποιείται επίσης για να περιγράψει ένα άτομο με προεξέχοντα δόντια, ένα κοινό χαρακτηριστικό των μελών της οικογένειας Τέσλα.
Είχε έναν μεγαλύτερο κατά επτά χρόνια αδελφό, τον Ντάνε Τέσλα, ο οποίος έχασε τη ζωή του όταν ο Νίκολα ήταν επτά ετών, πέφτοντας από το άλογο ενώ έκανε ιππασία. Ο Νίκολα ζούσε στη σκιά του αδελφού του, ο οποίος αντιμετωπιζόταν από τους γονείς του ως ο πλέον ταλαντούχος και προοριζόταν να ακολουθήσει το παράδειγμα του πατέρα του και των θείων του.
Αρκετά χρόνια αργότερα, ο Νίκολα Τέσλα υπέφερε ακόμα από εφιάλτες και ψευδαισθήσεις που σχετίζονταν με το θάνατο του αδελφού του, ενώ εικάζεται πως πολυάριθμες φοβίες και εμμονές που χαρακτήριζαν τον Τέσλα ενδεχομένως ήταν απόρροια του αντίκτυπου που είχε κατά την παιδική του ηλικία η απώλεια του Ντάνε και η προβληματική σχέση με τον πατέρα του. Αν και οι λεπτομέρειες του θανάτου του Ντάνε είναι άγνωστες, βέβαιο θεωρείται πως προκάλεσε μεγάλη θλίψη στην οικογένεια και επηρέασε τη σχέση του Νίκολα με τους γονείς του, οι οποίοι συντετριμμένοι από το θάνατο του Ντάνε αδυνατούσαν να εκτιμήσουν τις ικανότητες του Νίκολα.
Όπως περιγράφει ο ίδιος στην αυτοβιογραφία του, το γεγονός αυτό είχε ως αποτέλεσμα να μεγαλώσει χωρίς αυτοπεποίθηση. Ο Νίκολα από μικρή ηλικία έδειξε πως είχε ζωηρή φαντασία και ενδιαφέρον στις εφευρέσεις ακολουθώντας το παράδειγμα της μητέρας του, έτσι και έμαθε τη Γερμανική γλώσσα. Από μικρός ήταν επίσης βιβλιόφιλος καθώς διάβαζε τα περιοδικά που δημοσίευε ποίηση ο πατέρας του και λάτρευε τον Ιούλιο Βέρν (1828-1905) και τον Εμίλ Ζολά (1840-1902).
Σπουδές
Το 1863 μετακόμισε με τους γονείς του στο Γκόσπιτς όπου ο Νίκολα έλαβε τη βασική εκπαίδευση και έμαθε τη γερμανική γλώσσα. Το 1870 συνέχισε την εκπαίδευση του μέχρι το 1873 στο Βασιλικό Γυμνάσιο στην πόλη Ράκοβατς, κοντά στο Κάρλοβατς (σημερινό Κόρντουν) όπου και έμενε στο σπίτι της θείας του Στάνκα Μπράνκοβιτς. Εκεί ο καθηγητής του Μάρτιν Σέκουλιτς, μαζί με το συμμαθητή του Ιούλιους Μπαρτόκοβιτς, τον παρότρυναν να ασχοληθεί περισσότερο με τη μελέτη του ηλεκτρομαγνητισμού. αριστερά|μικρογραφία|Ο Τέσλα σε ηλικία 23 ετών το 1879. Τελικά στις 26 Ιουνίου του έτους 1873 αποφοίτησε με βαθμό «πολύ καλά» και επέστρεψε στη γενέτειρά του όπου προσβλήθηκε από χολέρα. Χρειάστηκε εννέα μήνες για να αναρρώσει. Την ίδια περίοδο, ανακοίνωσε στον πατέρα του την πρόθεσή του να ακολουθήσει σπουδές μηχανολόγου, παρά την επιθυμία του τελευταίου να γίνει ιερέας. Καθώς ο Τέσλα ήταν σε ηλικία να υπηρετήσει τον Αυστριακό στρατό για τρία χρόνια, ο πατέρας του, από φόβο πως δεν θα μπορούσε να ανταπεξέλθει στη σκληρή στρατιωτική ζωή, τον παρότρυνε να κρυφτεί στα βουνά του Γκόσπιτς, όπου έμεινε για εννέα μήνες μέχρι το καλοκαίρι του 1875. Με δεδομένο πως μέλη της οικογένειας του πατέρα του ήταν υψηλόβαθμοι αξιωματούχοι, θεωρείται πιθανό πως κατάφεραν με την επιρροή τους να εξασφαλίσουν πως δεν θα υπηρετούσε τη θητεία του. Κατά τη διάρκεια της παραμονής του στα βουνά, ο Τέσλα συνέλαβε δύο ευφάνταστες ιδέες οι οποίες, αν και αδύνατο να υλοποιηθούν στην πράξη, θεωρούνται ενδεικτικές της οικουμενικότητας των εφευρέσεων του. Η πρώτη αφορούσε ένα υποθαλάσσιο δίκτυο σωλήνων που θα επέτρεπε τη γρήγορη αποστολή αλληλογραφίας και δεμάτων από τη μία ήπειρο στην άλλη, και η δεύτερη ένα στάσιμο δακτύλιο κατά μήκος του Ισημερινού που θα επέτρεπε τους χρήστες του να μεταβαίνουν, χωρίς να μετακινούνται, σε διαφορετικά σημεία της Γης καθώς αυτή θα περιστρεφόταν ως προς το δακτύλιο. μικρογραφία|314x314εσ|Νεαρός άνδρας, πιθανόν με αλβανική ή μακεδονική λαϊκή φορεσιά, 19ος αιώνας. Με προσπάθειες του πατέρα του εξασφάλισε υποτροφία από τη Στρατιωτική Περιφέρεια του Κάρλοβατς για την Ανώτατη Πολυτεχνική Σχολή του Γκρατς. Άλλες τρεις παρόμοιες σχολές βρίσκονταν στη Βιέννη, στο Μπρνο και στην Πράγα. Στη σχολή, ο Τέσλα παρακολούθησε μαθήματα γεωμετρίας, θεωρητικής και πειραματικής φυσικής, ολοκληρωτικού λογισμού, καθώς και αναλυτικής χημείας, βοτανικής, οπτικής, γαλλικών και αγγλικών. Δείχνοντας υπερβολικό ζήλο, εργαζόταν πολλές ώρες την ημέρα, έχοντας άριστες επιδόσεις. Η παρακολούθηση των διαλέξεων του καθηγητή Πεσλ έδωσε το έναυσμα να καταπιαστεί με την πρόκληση της ανάπτυξης ενός κινητήρα με χρήση εναλλασσόμενου ρεύματος, η οποία θα απασχολούσε τον Τέσλα τα επόμενα χρόνια.
Έχοντας ολοκληρώσει το πρώτο έτος σπουδών του, επισκέφτηκε την οικογένειά του στο Γκόσπιτς. Ο πατέρας του έδειξε μικρό ενδιαφέρον για τις επιδόσεις του στη σχολή και τον παρότρυνε να παραμείνει στο Γκρόσπιτς, γεγονός που προκάλεσε ρήξη στις σχέσεις τους. Οι προθέσεις του Μιλούτιν Τέσλα ήταν στην πραγματικότητα αγνές, καθώς χωρίς να το γνωρίζει ο Νίκολα Τέσλα, με επιστολή τους προς τον πατέρα του, οι καθηγητές του είχαν εκφράσει φόβους για την υγεία του εξαιτίας της υπέρμετρης αφοσίωσης του στις σπουδές του. Ο σχεδόν μοναστικός τρόπος ζωής του αποτελούσε αντικείμενο χλευασμού εκ μέρους των συμφοιτητών του και μέχρι το τέλος του δεύτερου έτους σπουδών του ο Τέσλα, αντιδρώντας, στράφηκε στην άσωτη ζωή και τη χαρτοπαιξία. Κατά τη διάρκεια του τρίτου έτους σπουδών του σταμάτησε να παρακολουθεί μαθήματα και όπως μαρτυρούν τα αρχεία της σχολής του, την άνοιξη του 1878 δεν βρισκόταν μεταξύ των εγγεγραμμένων φοιτητών με αποτέλεσμα να διακοπεί η υποτροφία του.
Δεν αποφοίτησε ποτέ από τη σχολή του Γκρατς. Μετά από μια ανεπιτυχή προσπάθεια να εξασφαλίσει νέα υποτροφία για να συνεχίσει τις σπουδές του στη Βιέννη ή στο Μπρνο, εγκαταστάθηκε στο Μάρμπουργκ της σημερινής Σλοβενίας όπου εργάστηκε για μικρό χρονικό διάστημα ως μηχανικός. Εκεί τον επισκέφτηκε ο πατέρας του, ο οποίος προσπάθησε ανεπιτυχώς να τον πείσει να επιστρέψει στην οικογένεια του και να συνεχίσει πιθανώς τις σπουδές του στην Πράγα. Μερικές εβδομάδες αργότερα, ο Τέσλα συνελήφθη στο Μάριμπορ και οδηγήθηκε πίσω στο Γκόσπιτς υπό αστυνομική συνοδεία. Ο Μίλουτιν Τέσλα πέθανε τον Απρίλιο του 1879, απογοητευμένος από την τροπή των γεγονότων.
Αποφασισμένος να ακολουθήσει την επιθυμία του πατέρα του, ο Τέσλα γράφτηκε τον Ιανουάριο του 1880 στο γερμανόφωνο Πανεπιστήμιο του Καρόλου της Πράγας, έχοντας αρχικά οικονομική στήριξη από τους θείους του, Πέταρ και Πάβλε Μάντιτς. Έναν χρόνο αργότερα, και ενώ δεν ήταν πλέον δυνατό να τον συντηρεί η οικογένειά του, αποφάσισε να εγκαταλείψει την Πράγα χωρίς να αποκτήσει κάποιο πτυχίο, και εγκαταστάθηκε στη Βουδαπέστη.